樂道歌（一作《了元歌》）
作者：仁儉
朝代：唐

paragraphs: [修]（問）（從《燈錄》改）道道無可修，問法法無可問。
違人不了性（一作「色」）空，智者本無違順（一作「悟者無逆順」）。
八萬四千法門，至理不離方寸。
不要（一作「用」）廣學多聞，不要辯才聰隽。
識取自家城郭，莫謾遊他州（一作「尋他鄉」）郡。
（《燈錄》二句在「不用」二句前）煩惱即是菩提，淨花（一作「華」）生於泥糞。
若有人求問答（一作「人來問我若爲」），誰（一作「不」）能共他講（一作「伊談」）論。
不知月之大小，亦不知（一無「亦」字，「知」作「管」）歲之餘閏。
（《燈錄》二句在「煩惱」二句前）辰時以（一作「寅期用」）粥充饑，仲（一作「齋」）時更飡（一作「飱」）一頓。
今日任運騰騰，明日騰騰任運。
心中了了總知，只沒（一作「且作」）佯癡縛鈍。
（見影印日本花園大學藏南唐靜、筠二僧撰《祖堂集》卷三。
注「一作」者，爲《四部叢刊三編》影宋本宋釋道原撰《景德傳燈錄》卷三十之異文。
）。